Úrad vlády SR                                                                 Na rokovanie vlády SR
Sekcia hospodárskej politiky                                                      dňa 13. 2. 2003
                                                                                                   k číslu: 607/2003 
                                                                                                   k bodu: 9
	
S t a n o v i s k o

k Návrhu na odkúpenie 10 % akcií spoločnosti Paroplynový cyklus, a.s.
od Slovenských elektrární, a.s.

I.
Materiál iniciatívne predkladá prezident Prezídia Fondu národného majetku SR. V materiáli sa navrhuje, aby vláda SR svojím uznesením odsúhlasila odkúpenie 10 % podielu akcií spoločnosti Paroplynový cyklus, a.s. (ďalej PPC, a.s.) od Slovenských elektrární, a.s. (ďalej SE, a.s.). Kúpa sa vzťahuje na 600 ks akcií v  celkovej nominálnej hodnote 60 mil. Sk. V zmysle tohto rozhodnutia  Fond národného     majetku SR (ďalej FNM SR) uzatvorí so spoločnosťou SE, a.s., Zmluvu o  zriadení predkupného práva a  potom Zmluvu o  kúpe akcií PPC, a.s. Kúpa predmetných akcií sa zrealizuje na základe použitia majetku FNM SR, a  to ako „nákup majetku a majetkových účastí, na ktoré má FNM SR predkupné právo“ (podľa §28 ods.3, písm./g  zákona č.92/1991 Zb. o podmienkach prevodu majetku štátu na iné osoby v znení neskorších predpisov).

II.
Materiál nebol predložený na štandardné medzirezortné pripomienkové konanie.

III.
Navrhovaný postup prerokovalo Prezídium FNM SR a odporučilo prezidentovi Prezídia FNM SR predložiť ho na rokovanie vlády SR. Schválením tohto postupu FNM SR nadobudne 100 % podiel na majetku PPC, a.s. a  môže začať s prípravou predaja tejto spoločnosti strategickému investorovi.

Z procedurálneho a  formálneho hľadiska Sekcia hospodárskej politiky Úradu vlády SR nemá k predloženému návrhu pripomienky.

Porada ekonomických ministrov vlády SR návrh prerokovala SR 27.1.2003. Návrh vzala na vedomie. Vláde SR odporučila návrh schváliť.

Odporúčame, aby vláda SR prijala navrhované uznesenie.

Bratislava  7. februára 2003